রংপুর মহানগরীর একটি বেসরকারি ক্লিনিকে গতকাল বিকেলে একসাথে চার সন্তানের জন্ম দিয়েছেন গাইবান্ধার হাসিনা আখতার পপি (২৭)। এরমধ্যে দুই মেয়ে ও দুই ছেলে। ডাক্তার জানিয়েছেন মা ও নবজাতকরা ভালো আছে। রংপুর প্রাইম মেডিক্যাল কলেজ হাসপাতালের চিকিৎসক গাইনি বিষেশজ্ঞ লায়লা হাসনা বানু নয়া দিগন্তকে জানান, গাইবান্ধা সদর উপজেলার সিংহপুর গ্রামের মহসীন আলীর স্ত্রী হাসিনা আখতার পপি প্রসব বেদনা উঠলে তাকে প্রাইম মেডিক্যাল কলেজ হাসপাতালে ভর্তি করা হয়। দুপুর আড়াইটায় হাসপাতালের এনআইসি ওয়ার্ডে ওই গৃহবধূর অস্ত্রপচার করলে পরপর চার সন্তানের জন্ম দেয়া হয়। এরমধ্যে দুইজন ছেলে ও দুইজন মেয়ে। বর্তমানে মা ও শিশুরা সুস্থ আছেন।